CELEX: 32006D0200
Language: lv
Date: 2006-02-22 00:00:00
Title: 2006/200/EK: Komisijas Lēmums ( 2006. gada 22. februāris ), ar kuru groza Lēmumu 97/296/EK, ar ko izveido to trešo valstu sarakstu, no kurām ir atļauts ievest zvejniecības produktus, kas paredzēti lietošanai pārtikā, attiecībā uz Amerikas Savienotajām Valstīm  (izziņots ar dokumenta numuru K(2006) 496)   (Dokuments attiecas uz EEZ)

10.3.2006   
            
            
               LV
            
            
               Eiropas Savienības Oficiālais Vēstnesis
            
            
               L 71/50
            
         
      KOMISIJAS LĒMUMS
   
   (2006. gada 22. februāris),
   ar kuru groza Lēmumu 97/296/EK, ar ko izveido to trešo valstu sarakstu, no kurām ir atļauts ievest zvejniecības produktus, kas paredzēti lietošanai pārtikā, attiecībā uz Amerikas Savienotajām Valstīm
   (izziņots ar dokumenta numuru K(2006) 496)
   (Dokuments attiecas uz EEZ)
   (2006/200/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes (1), un jo īpaši tā 2. panta 2. punktu,
   tā kā:
   
               (1)
            
            
               Komisijas 1997. gada 22. aprīļa Lēmumā 97/296/EK, ar ko izveido to trešo valstu sarakstu, no kurām ir atļauts ievest zvejniecības produktus, kas paredzēti lietošanai pārtikā (2), ir uzskaitītas valstis un teritorijas, no kurām atļauts ievest zvejniecības produktus, kas paredzēti lietošanai pārtikā. Minētā lēmuma pielikuma I daļā ir uzskaitītas valstis un teritorijas, uz kurām, pamatojoties uz Padomes 1991. gada 22. jūlija Direktīvu 91/493/EEK, ar ko paredz veselības nosacījumus zvejniecības produktu ražošanai un laišanai tirgū (3), attiecas īpašs lēmums, un pielikuma II daļā ir uzskaitītas valstis un teritorijas, kas atbilst Lēmuma 95/408/EK 2. panta 2. punkta prasībām.
            
         
               (2)
            
            
               Komisijas Lēmumā 2006/199/EK (4) paredzēti īpaši nosacījumi, kas reglamentē Amerikas Savienoto Valstu izcelsmes zvejniecības produktu importu. Tādēļ šī valsts ir jāiekļauj Lēmuma 97/296/EK pielikuma I daļas sarakstā.
            
         
               (3)
            
            
               Skaidrības labad attiecīgie saraksti jāaizstāj kopumā.
            
         
               (4)
            
            
               Tāpēc attiecīgi jāgroza Lēmums 97/296/EK.
            
         
               (5)
            
            
               Šo lēmumu piemēro no tās pašas dienas, no kuras piemēro Lēmumu 2006/199/EK, ar ko paredz īpašus nosacījumus, kas reglamentē Amerikas Savienoto Valstu izcelsmes zvejniecības produktu importu.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 97/296/EK pielikumu aizstāj ar tekstu šā lēmuma pielikumā.
   2. pants
   Šo lēmumu piemēro no 2006. gada 24. aprīļa.
   3. pants
   Šis lēmums ir adresēts dalībvalstīm.
   
      Briselē, 2006. gada 22. februārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 243, 11.10.1995., 17. lpp. Lēmumā jaunākie grozījumi izdarīti ar Eiropas Parlamenta un Padomes Direktīvu 2004/41/EK (OV L 157, 30.4.2004., 33. lpp.).
   
      (2)  OV L 122, 14.5.1997., 21. lpp. Lēmumā jaunākie grozījumi izdarīti ar Lēmumu 2005/501/EK (OV L 183, 14.7.2005., 109. lpp.).
   
      (3)  OV L 268, 24.9.1991., 15. lpp. Direktīvā jaunākie grozījumi izdarīti ar Direktīvu 2004/41/EK.
   
      (4)  Skatīt šā Oficiālā Vēstneša 17. lpp.
   
      PIELIKUMS
      
         
            “PIELIKUMS
            To valstu un teritoriju saraksts, no kurām ir atļauts ievest jebkāda veida zvejniecības produktus, kas paredzēti lietošanai pārtikā
            I.   Valstis un teritorijas, uz kurām saskaņā ar Padomes Direktīvu 91/493/EEK attiecas īpašs lēmums
            AE– Apvienotie Arābu Emirāti
            AG– Antigva un Barbuda
            AL– Albānija
            AN– Nīderlandes Antiļas
            AR– Argentīna
            AU– Austrālija
            BD– Bangladeša
            BG– Bulgārija
            BR– Brazīlija
            BS– Bahamu salas
            BZ– Beliza
            CA– Kanāda
            CH– Šveice
            CI– Kotdivuāra
            CL– Čīle
            CN– Ķīna
            CO– Kolumbija
            CR– Kostarika
            CS– Serbija un Melnkalne (1)
            
            CU– Kuba
            CV– Kaboverde
            DZ– Alžīrija
            EC– Ekvadora
            EG– Ēģipte
            FK– Folklenda salas
            GA– Gabona
            GD– Grenāda
            GH– Gana
            GL– Grenlande
            GM– Gambija
            GN– Gvineja-Konakri
            GT– Gvatemala
            GY– Gajāna
            HK– Honkonga
            HN– Hondurasa
            HR– Horvātija
            ID– Indonēzija
            IN– Indija
            IR– Irāna
            JM– Jamaika
            JP– Japāna
            KE– Kenija
            KR– Dienvidkoreja
            KZ– Kazahstāna
            LK– Šrilanka
            MA– Maroka
            MG– Madagaskara
            MR– Mauritānija
            MU– Maurīcija
            MV– Maldīvu salas
            MX– Meksika
            MY– Malaizija
            MZ– Mozambika
            NA– Namībija
            NC– Jaunkaledonija
            NG– Nigērija
            NI– Nikaragva
            NZ– Jaunzēlande
            OM– Omāna
            PA– Panama
            PE– Peru
            PG– Papua-Jaungvineja
            PH– Filipīnas
            PF– Franču Polinēzija
            PM– Senpjēra un Mikelona
            PK– Pakistāna
            RO– Rumānija
            RU– Krievija
            SA– Saūda Arābija
            SC– Seišelu salas
            SG– Singapūra
            SN– Senegāla
            SR– Surinama
            SV– Salvadora
            TH– Taizeme
            TN– Tunisija
            TR– Turcija
            TW– Taivāna
            TZ– Tanzānija
            UG– Uganda
            US– Amerikas Savienotās Valstis
            UY– Urugvaja
            VE– Venecuēla
            VN– Vjetnama
            YE– Jemena
            YT– Majota
            ZA– Dienvidāfrika
            ZW– Zimbabve
            II.   Valstis un teritorijas, kas atbilst Padomes Lēmuma 95/408/EK 2. panta 2. punkta prasībām
            AM– Armēnija (2)
            
            AO– Angola
            AZ– Azerbaidžāna (3)
            
            BJ– Benina
            BY– Baltkrievija
            CG– Kongo Republika (4)
            
            CM– Kamerūna
            ER– Eritreja
            FJ– Fidži
            IL– Izraēla
            MM– Mjanma
            SB– Zālamana salas
            SH– Sv. Helēnas sala
            TG– Togo
         
      
      
         (1)  Izņemot Kosovu, kā noteikts Apvienoto Nāciju Drošības padomes 1999. gada 10. jūnija Rezolūcijā 1244.
      
         (2)  Atļauts ievest tikai dzīvus vēžus (Astacus leptodactylus), kas paredzēti tiešai lietošanai pārtikā.
      
         (3)  Atļauts ievest tikai kaviāru.
      
         (4)  Atļauts ievest tikai zvejniecības produktus, kas nozvejoti, sasaldēti un galīgi iepakoti, kuģim esot jūrā.”